સિહોર તાલુકાના સોનગઢ ગામે પાંચવડા રોડ પર રહેતાં હકુભાઈ અમરશીભાઈ સોલંકીના પત્ની રેખાબેન (ઉ. વ. ૩પ)એ સોનગઢ પોલીસ સ્ટેશનમાં એવી ફરિયાદ નોંધાવી હતી કે, ગઈકાલે સોમવારે સવારે ફરિયાદીના ઘર પાસે બરફના ગોળાની લારી ઊભી રાખવા બાબતે બોલાચાલી કરી આરોપી વિજય ઉર્ફે કાળુ બાબુભાઈ સોલંકીએ ઉશ્કેરાઈ જઈ ફરિયાદીની બાર વર્ષીય પુત્રીને ગાળો આપી, ધોલથપાટ મારી, જાનથી મારી નાખવાની ધમકી આપી હતી.